A Bizottság határozata

(1995. július 27.)

a harmadik országokból származó és tejgyűjtő központban, standardizáló központban, hőkezelő létesítményben, illetve tejfeldolgozó létesítményben történő átvételre és emberi fogyasztásra szánt hőkezelt tej, tejalapú termékek és nyerstej behozatalára szolgáló egészségügyi bizonyítványmintákról

(EGT vonatkozású szöveg)

(95/343/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az Ausztria, Finnország és Svédország csatlakozási okmányával módosított, a nyerstej, a hőkezelt tej és a tejalapú termékek előállítására és forgalomba hozatalára vonatkozó egészségügyi előírások megállapításáról szóló, 1992. június 16-i 92/46/EGK tanácsi irányelvre [1] és különösen annak 23 cikke (2) bekezdésének b) pontjára,

mivel a 95/340/EK bizottsági határozat [2] megállapítja azon harmadik országok ideiglenes jegyzékét, amelyekből a tagállamok engedélyezik a nyerstej, a hőkezelt tej és a tejalapú termékek behozatalát;

mivel az emberi fogyasztásra szánt nyerstej, hőkezelt tej és tejalapú termékek harmadik országokból történő behozatalára vonatkozó követelményeknek a 92/46/EGK irányelv II. fejezetében meghatározott, közösségi termelésre vonatkozó követelményekkel legalább egyenértékűeknek kell lenniük;

mivel a 95/343/EK bizottsági határozat [3] meghatározza azon kezelési módokat, amelyeket olyan harmadik országokból, illetve azok olyan részeiből behozott, emberi fogyasztásra szánt tejen és tejalapú termékeken kell végrehajtani, amelyekben a ragadós száj- és körömfájás veszélye fennáll;

mivel a 92/46/EGK irányelv 23. cikkében meghatározott bizonyítványmintának tartalmaznia kell azon tej- vagy tejalapú terméknek a leírását, amelyre a bizonyítvány vonatkozik, a 92/46/EGK irányelv II. fejezetére történő megfelelő hivatkozásokat, valamint választási lehetőséget a bizonyítvány nyelvére, illetve nyelveire, továbbá leírást az aláíró beosztására és címére vonatkozóan;

mivel rendelkezni kell mindenek előtt a tejgyűjtő központban, standardizáló központban, hőkezelő létesítményben, illetve tejfeldolgozó létesítményben történő átvételre szánt nyerstejre vonatkozó bizonyítványmintáról; a ragadós száj- és körömfájás által nem veszélyeztetett harmadik országokból, illetve azok egyes részeiből származó, emberi fogyasztásra szánt hőkezelt tejre, hőkezelt tejből készült tejalapú termékekre, illetve hőkezelt tejalapú termékekre vonatkozó bizonyítványmintáról; valamint a ragadós száj- és körömfájás által veszélyeztetett harmadik országokból illetve azok egyes részeiből származó, emberi fogyasztásra szánt hőkezelt tejre, hőkezelt tejből készült tejalapú termékekre illetve hőkezelt tejalapú termékekre vonatkozó bizonyítványmintáról és az emberi fogyasztásra szánt nyerstej-termékekre vonatkozó bizonyítványmintáról; mivel – e termékek eltérő természetére való tekintettel – különböző egészségügyi bizonyítványmintákról kell rendelkezni;

mivel a későbbiekben el kell készíteni egy, a közvetlen emberi fogyasztásra szánt nyerstejre vonatkozó egészségügyi bizonyítványmintát is;

mivel e határozatban foglalt rendelkezések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/46/EGK irányelv 23 cikke (2) bekezdésének b) pontjában meghatározott, harmadik országból származó, tejgyűjtő központban, standardizáló központban, hőkezelő létesítményben, illetve tejfeldolgozó létesítményben történő átvételre szánt, s azt követően emberi fogyasztásra kerülő nyerstejre vonatkozó bizonyítványmintát e határozat A. mellékletében meghatározottak szerint készítik el.

E bizonyítványt kizárólag a 95/340/EK határozat mellékletének A oszlopában felsorolt harmadik országok illetve azok részei használhatják.

2. cikk

A 92/46/EGK irányelv 23 cikke (2) bekezdésének b) pontjában meghatározott, a ragadós száj- és körömfájás által nem veszélyeztetett harmadik országokból, illetve azok egyes részeiből származó, emberi fogyasztásra szánt hőkezelt tejre, hőkezelt tejből készült tejalapú termékekre, illetve hőkezelt tejalapú termékekre vonatkozó bizonyítványmintát e határozat B. mellékletének megfelelően készítik el.

E bizonyítványt kizárólag a 95/340/EK határozat mellékletének B oszlopában felsorolt harmadik országok illetve azok részei használhatják.

3. cikk

A 92/46/EGK irányelv 23 cikke (2) bekezdésének b) pontjában meghatározott, a ragadós száj- és körömfájás által veszélyeztetett harmadik országokból, illetve azok egyes részeiből származó, emberi fogyasztásra szánt hőkezelt tejre, hőkezelt tejből készült tejalapú termékekre, illetve hőkezelt tejalapú termékekre vonatkozó bizonyítványmintát e határozat C. mellékletének megfelelően készítik el.

E bizonyítványt a 95/340/EK határozat mellékletének C oszlopában felsorolt harmadik országok illetve azok részei használhatják.

4. cikk

A 92/46/EGK irányelv 23 cikke (2) bekezdésének b) pontjában meghatározott, a harmadik országokból származó, emberi fogyasztásra szánt nyerstej-termékekre vonatkozó bizonyítványmintát e határozat D. mellékletének megfelelően kell elkészíteni.

E bizonyítványt kizárólag a 95/340/EK határozat mellékletének A oszlopában felsorolt harmadik országok illetve azok részei használhatják.

5. cikk

A 90/675/EGK tanácsi irányelv [4] 4. cikke (1) bekezdésének harmadik francia bekezdésében meghatározott ellenőrzések végrehajtása érdekében a 2., 3. és 4. cikkben említett termékeken fel kell tüntetni a következő információkat a rendeltetési ország hivatalos nyelveinek legalább egyikén:

- az exportáló ország neve,

- a létesítmény engedélyezési száma,

- azon nyerstejből készült termékeken, amelyeket nem vetettek alá hőkezelésnek, a "nyerstejből készült" felirat,

- azon tejalapú termékeken, amelyekben mikrobális szaporodás mehet végbe, fel kell tüntetni a minőségmegőrzési vagy eltarthatósági időt.

6. cikk

Az 1., 2., 3., és 4. cikkben említett egészségügyi bizonyítványoknak eredeti számozású, egyetlen lapból álló, megfelelően kitöltött, dátumozott bizonyítványoknak kell lenniük és azon illetékes hatóság képviselőjének aláírásával kell ellátni, amely illetékes annak vizsgálatára és igazolására, hogy a nyerstej, a hőkezelt tej vagy a tejalapú termékek megfelelnek a 92/46/EGK irányelv követelményeinek.

7. cikk

(1) Az 1., 2., 3. és 4. cikkben meghatározott bizonyítványokat azon tagállam hivatalos nyelveinek egyikén kell kiállítani, amelyben a behozatali ellenőrzéseket is végrehajtják.

(2) A bizonyítványon a nyomtatás színétől eltérő színnel kell feltüntetni az illetékes hatóság képviselőjének nevét, beosztását és aláírását az illetékes hatóság hivatalos pecsétjével együtt.

8. cikk

Ez a határozat 1996. február 2-ától hatályos.

9. cikk

Ennek a határozatnak a tagállamok a címzettjei.

Kelt Brüsszelben, 1995. július 27-én.

a Bizottság részéről

Franz Fischler

a Bizottság tagja

[1] HL L 268., 1992. 9.14., 1. o.

[2] HL L 200., 1995.8.24., 38. o.

[3] HL L 200., 1995.8.24., 50. o.

[4] HL L 373., 1990. 12. 31., 1. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

C. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

D. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------